Vipa wil diep spore in die landbou trap – Vipa Holdings
Vipa Holdings is van plan om nog diep spore in die landbou te trap. Dié vervaardiger en verspreider van volhoubare landbouprodukte het 'n sterk humanitêre etos wat 'n lang lewe vir ons planeet wil verseker.
Ná meer as 'n dekade van bewese sukses in die landbousektor, is Vipa Holdings 'n krag in die SADC-streek, en in die res van die wêreld, om mee rekening te hou.
As toonaangewende handelsmaatskappy, word VIPA bestuur deur die stigter en uitvoerende hoof, David Smillie, wat sy passie vir volhoubaarheid, gehalte en uitstekende diens met die hulp van sy betroubare span uitleef.
Vipa se hoofkantoor is in die Point-area in Durban geleë naby die maatskappy se gesostikeerde vervaardiging – en laagfasiliteit (coating) en die hawe vir die gerief van veskeping en vervoer van sy produkte.
Vipa verskaf kunsmis wat die natuurlike biologie van grond verbeter en beskerm en dus 'n balans verseker tussen die voedingswaarde van die gewasse en die hoë opbrengste wat nodig is om te voldoen aan die groeiende aanvraag na kos.
CarbonBlack N-kunsmis is 'n natuurlike produk wat verkry word van volhoubare, geoeste Eucalyptus-bome. Die kunsmis bevat 45% koolstof. Meeste koolstowwe word vernietig met die toediening van chemiese kunsmis in die grond. CarbonBlack N vervang dié verlies in die grond.
Die produk bevat ook verskeie spoorelemente wat natuurlik in grond voorkom en noodsaaklik is vir gesonde grond. Hierdie spoorelemente raak met verloop van tyd dikwels uitgeput in die grond.
Koolstof is 'n natuurlike voedsel wat mikrobiese aktiwiteite in die grond verhoog en sodoende help om die noodsaaklike ontbindingsproses vir die doeltreende opname van kunsmis te bespoedig.
"Ons beklemtoon gesondheid in teenstelling met net oes van 'n gewas. Klem op gesondheid, verhoog opbrengs," sê Smillie. "As jou grond gesond is, dan is jou gewasse gesond. Jou kliënt se bankbalans is dan ook gesond, sowel as die eindverbuiker. Fokus op die lang termyn is volhoubaarheid van die aarde. Dit is die enigste waarborg vir voldoende voedselproduksie vir toekomstige geslagte en ook die volhoubaarheid van ons planeet."
Smillie glo dat Vipa-produkte boere se insetkoste met verloop van tyd dramaties sal verminder weens die verhoogde opname van die kunsmis in the grond. "NGOs in die SADC-streek het reeds begin om kleiner boeregemeenskappe op te voed oor produkte soos CarbonBlack N om 'n langtermyn volhoubare gesonde oes op 'n veel meer kostedoeltreffende manier te verseker," sê hy.
As een van die belangrikste spelers in die kunsmisbedryf, voer VIPA kunsmis op grootmaat in vir verspreiding in die hele SADC-streek. Die firma het sy visier ook op groei in die wêreldmark, en verskaf reeds van sy veredelde produkte aan Brasilië, Mauritius, Nieu-Seeland en lande in Afrika.
Met kantore naby die Durbanse hawe en in Johannesburg is die maatskappy goed geleë vir verdere uitbreiding in Afrika.
Gegewe die wêreldwye voedseltekort en die groot behoefte om landbou in Afrika te bevorder glo Smillie die tyd is ryp om na die vasteland en na die buiteland uit te brei. "Dit is noodsaaklik om innoverend te wees as ons wil tred hou met 'n groeiende bevolking en die toenemende aanvraag na meer kos," sê hy.
Vipa is in 'n vennootskap met Moore Stephens, een van die grootste internasionele rekeningkundige en adviserende netwerke (wat ook 'n aandeelhouer in Vipa is).
Moore Stephens het 'n wye network asook kundigheid in Afrika. "As finansiële beplanners, is ons vennoot in staat om ons te lei tot groei in buitelandse markte. Met kantore regoor Afrika, is ons in staat om voordeel te trek uit hulle finansiële kundigheid en kontakte.
Jeff Blackbeard, Afrika-adviseur vir Moore Stephens, sê hulle help entrepreneurs verstaan waarin hulle regtig goed is en ons vul dan hul besigheid aan deur betrokke te raak by hulle bedrywighede, finansies en by die verkoopaspekte van die besigheid.
"Dit is wonderlik om in staat te wees om 'n besigheidsidee soos dié van Vipa, te ontwikkel. Deur middel van Moore Stephens se kantore regoor Afrika help ons kliënte om markte te ontwikkel," sê Blackbeard.